b'\n_START_ARTICLE_\nBizzy Bone\n_START_SECTION_\nNuoruus\n_START_PARAGRAPH_\nBizzy on taustaltaan is\xc3\xa4ns\xc3\xa4 puolelta afroamerikkalainen ja \xc3\xa4itins\xc3\xa4 puolelta amerikanitalialainen._NEWLINE_Vuonna 1981 Bizzyn ollessa viisivuotias h\xc3\xa4nen ensimm\xc3\xa4inen is\xc3\xa4puolensa kidnappasi h\xc3\xa4net, sek\xc3\xa4 h\xc3\xa4nen pikku- ja isosiskonsa. Pakoilua kesti useita vuosia ja Bizzyn \xc3\xa4idille oli kerrottu, ett\xc3\xa4 poika oli jo kuollut pakoilun aikana. Vuonna 1983 h\xc3\xa4n asui intiaanireservaatissa Oklahomassa, minne h\xc3\xa4nen is\xc3\xa4puolensa oli vienyt heid\xc3\xa4t. H\xc3\xa4nen kuvaansa n\xc3\xa4ytettiin TV-Elokuvassa "Murder of Adam Walsh". Kidnappaajan naapuri n\xc3\xa4ki elokuvan, huomasi Bizzyn kuvan ja soitti poliiseille. Bizzy paljasti kyseisen tapahtuman vuonna 2003 tv-ohjelmassa Americas Most Wanted, jonka juontaja on Adam Walshin is\xc3\xa4 John Walsh._NEWLINE_Nuoruuden ajan vaikeudet jatkuivat yh\xc3\xa4. Bizzyn \xc3\xa4iti meni uusiin naimisiin ja h\xc3\xa4nen uusi is\xc3\xa4puoli pahoinpiteli h\xc3\xa4nt\xc3\xa4 ja h\xc3\xa4nen \xc3\xa4iti\xc3\xa4ns\xc3\xa4. Mutta loppujen lopuksi Bizzyn \xc3\xa4iti otti miehest\xc3\xa4 avioeron ja joutui laittamaan lapsensa lastenkotiin, koska pahoinpitely oli j\xc3\xa4tt\xc3\xa4nyt \xc3\xa4itiin pahat arvet. _NEWLINE_Vuonna 1989 Bizzy t\xc3\xa4ytti kolmetoista ja p\xc3\xa4\xc3\xa4tti muuttaa asumaan siskonsa luokse Clevelandiin, Ohioon. Siskonsa luona Bizzy myi huumeita, jotta h\xc3\xa4n pystyi avustamaan perhett\xc3\xa4 rahallisesti. Clevelandissa h\xc3\xa4n tutustui muihin Bone Thugs-N-Harmonyn j\xc3\xa4seniin.'